stanford-oval/wikipedia huggingface dataset:
מאיירהופן

| --- | --- |
סמל מאיירהופןסמל מאיירהופן
מאיירהופן
 מדינה:  אוסטריה אוסטריה
 מדינה:  טירול טירול
 מחוז:  שוואץ
 שטח:  178.78 קמ"ר
 גובה:  633 מטרים
 אוכלוסייה:  ‏
  ‑ בעיירה:  3,907 (2021)
  ‑ צפיפות:  22 נפש לקמ"ר (2003)
 קואורדינטות:  47°10′00″N 11°52′00″E﻿ / ﻿47.166666666667°N 11.866666666667°E﻿ / 47.166666666667; 11.866666666667 
 אזור זמן:  UTC+1
 http://www.mayrhofen.at
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהמאיירהופן(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.מאיירהופן(למפת טירול רגילה) אינסברוק קופשטיין טלפס ליינץ קיצביל לאנדק גרמניה זלצבורג קר. איטליה שווייץ פ.מאיירהופן(למפת טירול מוגדלת) אינסברוק קופשטיין טלפס ליינץ קיצביל לאנדק גרמניה זלצבורג קר. איטליה שווייץ פ.מאיירהופן  he tabBackground:;tabBorder:#aaa;defaultTab:0;
מאיירהופן (בגרמנית: Mayrhofen) היא עיירת נופש בעמק צילרטל שבמדינת טירול, אוסטריה.
מאיירהופן ממוקמת במרחק של כשעת נסיעה מעיר הבירה של טירול, אינסברוק. העיירה מציעה מגוון פעילויות ספורט חורפיות וקיציות דוגמת: סקי, סנובורד, טיפוס הרים, רכיבה על אופניים ומצנחי רחיפה. מאיירהופן ממוקמת סמוך לקרחון הינטרטוקס (בגרמנית: Hintertux), שגובהו 3,250 מטר ובו הגלישה אפשרית לאורך כל השנה.
מאיירהופן נמצאת בין ההרים פֶּנְקֶן (Penken) ואָהוֹרְן (Ahorn) שמספקים 170 ק"מ של מסלולי סקי בחורף, ומסלולי טיולים ואופניים בקיץ. על הר אהורן יש בעיקר מסלולים קלים ובינוניים, אך יש בו גם מסלול אדום תלול ששימש בעבר כמסלול דאונהיל בסבב הגביע העולמי אך הוצא לאחר שהוגדר כמסוכן מדי. בהר פנקן ניתן למצוא את המסלול התלול ביותר באוסטריה – חרקירי (Harakiri) – כמו גם מגוון רחב של מסלולים לכל רמות הקושי.
מאיירהופן נמצאת בלב מרחב גלישה הקרוי Super Zillertal, שכולל 10 מרחבי גלישה ו-649 ק"מ של מסלולים בסקי פס אחד. כל מרחבי הגלישה נגישים ממאיירהופן באמצעות רכבת, ואילו לעיירות פינקנברג (Finkenberg), לָנֵרְסבָּאך (Lanersbach) ושוונדאו (Schwendau) אפשר להגיע גם בגלישה ישירה.
אל פנקן ניתן להגיע באמצעות מעלית גונדולה הממוקמת ברחוב הראשי של העיירה, סמוך למלון Sport Hotel Strass שבמרכזה, בעוד שהרכבל המוביל לאהורן נמצא בדרום העיירה. החל משנת 2008 רכבל זה, שיכול לשאת עד 160 נוסעים, נחשב לגדול ביותר באוסטריה.
מאיירהופן נחשבת לעיירה פופולרית בקרב גולשי סנובורד, ויש בה סנופארק גדול בחסות חברת Vans.
פסטיבל Snowbombing

מדי שנה בסוף עונת הסקי (בדרך כלל תחילת אפריל) מארחת מאיירהופן פסטיבל מוזיקה אלקטרונית גדול הקרוי Snowbombing. הפסטיבל, שנוסד בשנת 2000 ומתקיים במאיירהופן מאז שנת 2005, מנוהל על ידי בריטים ועל כן מושך אלפי צעירים מהממלכה המאוחדת. במהלך שבוע הפסטיבל מופיעים ברחבי העיירה די.ג'ייז מובילים מהסצנה האלקטרונית העולמית וכן מתקיימות מסיבות, תחרויות והופעות חיות רבות.
מרחב הגלישה של מאיירהופן
לולה בלטראן

| --- | --- |

 לידה:  7 במרץ 1935 אל רוסאריו, המדינות המקסיקניות המאוחדות 
 פטירה:  24 במרץ 1996 (בגיל 61) מקסיקו סיטי, המדינות המקסיקניות המאוחדות 
 מוקד פעילות:  מקסיקו 
 תקופת הפעילות:  1940–1996 (כ־56 שנים) 
 סוגה:  רנצ'רה 
 שפה מועדפת:  ספרדית 
 חברת תקליטים:  Peerless Records 
 בן או בת זוג:  Alfredo Leal Kuri 
 פרופיל ב-IMDb
 חתימה:  
 
מריה לוסילה בלטארן רואיס (בספרדית: María Lucila Beltrán Ruiz;‏ 7 במרץ 1932 – 24 במרץ 1996) הייתה זמרת "ראנצ'רה" ושחקנית קולנוע מקסיקנית, המכונה "לולה לה גראנדה" ("לולה הגדולה").
ביוגרפיה

בלטארן נולדה ב-1932 בעיר אל רוסאריו במדינת סינאלואה ,שבמקסיקו. היא סיימה לימודי מזכירות, והשתתפה שם לראשונה בתחרויות זמרה. היא עברה לגור במקסיקו סיטי על מנת לעבוד כמזכירה בתחנת הרדיו XEW, שם נתגלה כשרונה על ידי הזמרים מטילדה סאנצ'ס "לה טורקאסיטה" (1988-1927) ומיגל אסווס מחיה (2006-1915). בהמשך הוחתמה על ידי חברת ההקלטות "פילס" (Peeless), שם המלחין איגנאסיו פרננדס אָספרון העניק לה את שם הבמה "לולה בלטארן".
בלטארן הקליטה להיטים רבים מאת מלחינים כמו אגוסטין לארה, איגנאסיו חאימה, קוקו סאנצ'ס, תומאס מנדס, חוס אלפרדו חימנס ואחרים. קיימות מעל שבעים הקלטות שלה הכוללות שירים ידועים כמו "הואפנגו טוררו", "לה סיגארה" ו"פאלומה נגרה". בסיוריה ובמופעיה לוותה במיטב להקות המריאצ'י כמו "מריאצ'י דה אמריקה" של חסוס רודריגס דה היחאר, לוס קאמפרוס דה נאטי קאנו, קוברה, סול דה מחיקו, נסיונל דה ארקאדיו אליאס, אוקלטלאן (נוצ'יסטלאן), מחיקו דה פפה ויליה, צ'ארוס דה אמקה של רומן פאלומר והכי מפורסמת שבהם "וארגאס דה טקאליטלאן".
קריירת הקולנוע של בלטארן החלה בשנת 1954 בסרט "אוצר המוות" (El Tesoro de la Muerte). היא הופיעה בהמשך בעשרות סרטים, רובם מוזיקליים, ביניהם גם הסרט "קוקורוקו פאלומה" שבו חזרה לבצע את להיט בעל אותו שם של תומאס מנדס. יש אומרים שביצועה את השיר הזה הוא הטוב ביותר. בלטארן כיכבה בסדרת הטלוויזיה (טלנובלה) "היריב שלי" (Mi rival) לצידו של סאבי קאמאליץ'. בין השנים 1876 – 1984 לולה ארחה את התוכניות המוזיקליות "Noches Tapatías" ו"האולפן של לולה בלטראן ("El Estudio de Lola Beltrán").
בלטראן נחשבת לאחת מהמצליחות שבזמרות ראנצ'רה והיא שרה בפני מנהיגים ידועים בעולם כמו דה גול, פרנקו, טיטו, ברז'נייב, המלך חואן קרלוס (1978), מלכת אליזבת השנייה, נשיאי ארצות הברית מאייזנהאואר ועד ניקסון.
בלטארן הייתה זמרת הראנצ'רה הראשונה שהתארחה על במת האופרה במקסיקו סיטי – "פאלאסיו דה בליאס ארטס". היא הופיעה גם במדיסון סקוור גארדן בניו יורק, ב"אולימפיה" בפריז (1981), באולם צ'ייקובסקי של הקונסרבטוריון למוזיקה במוסקבה ובקונסרבטוריון למוזיקה בסנקט פטרבורג.
זמן קצר לאחר שהקליטה את "לה טראיקורי " La Tariácuri" שנחשב "אלבום המאה" ('Disco del Siglo') לצידן של לוצ'ה ויליה ועמליה מנדוסה, נפטרה בלטארן ב-1966, בגיל 64 מתסחיף ריאתי בבית החולים אנחלס במקסיקו סיטי. באותם ימים עבדה על הקלטות נוספות והייתה אמורה להופיע על במות רבות ברחבי ארצה. גופתה הונחה ברוטונדה של האופרה במקסיקו סיטי כדי לאפשר לעמה להיפרד ממנה.
השאירה בעל, המטאדור ושחקן הקולנוע אלפרדו ליאל, ושני ילדים.
פרסים ומחוות כבוד

עיטור וירחיניה פאברגאס - לרגל מלאת 25 שנות שריירה אמנותית
1982 - העיטור לאומנות בחו"ל (Medalla del Artistica del Extranjero) - על ייצוג ארצה בחו"ל
1982 - הוזמנה למופע על במת היכל האומנויות במקסיקו לרגל מלאת 40 שנות קריירה אמנותית
1995- דיוקנה הופיע, עוד בחייה, על בול דואר של מקסיקו, בסדרת "אלילים של הרדיו".
כהכרה של מפעל חייה בתחום המוזיקה הפופולרית וכשגרירת התרבות המקסיקנית ברחבי העולם.
טלנובלות

Mi rival (1973)
תוכניות טלוויזיה

El estudio de Lola Beltrán
Noches tapatías
פילמוגרפיה

Una gallina muy ponedora (1982)
Las fuerzas vivas (1975) as Chabela, Eufemio's wife
Me caíste del cielo (1975) as Lupita
Padre nuestro que estás en la tierra (1972) as Matilde
Furias bajo el cielo (1971)
Duelo en El Dorado (1969)
Valentín de la Sierra (1968)
Matar es fácil (1966)
Tirando a gol (1966)
Cucurrucucú Paloma (1965)
Los Hermanos Muerte (1965)
Canción del alma (1964) as Lola
El revólver sangriento (1964)
México de mi corazón (1964)
Baila mi amor (1963)
El hombre de papel (1963)
La bandida (1963)
Camino de la horca (1962)
Besito a papá (1961)
La joven mancornadora (1961)
Donde estás, corazón? (1961)
México lindo y querido (1961)
Las canciones unidas (1960)
Qué bonito amor! (1960)
Sucedió en México (1958)
Música en la noche (1958)
Guitarras de medianoche (1958)
Donde las dan las toman (1957)
Rogaciano el huapanguero (1957)
Pensión de artistas (1956)
Con quién andan nuestras hijas? (1956) as Prieta de Xochimilco
Una movida chuecaa (1956)
De carnia taco supremas with sidas of sour cream (1955)
Pueblo quieto (1955)
Soy un golfo (1955)
Espaldas mojadas (1955)
Al diablo las mujeres (1955)
El barba azul (1955)
La desconocida (1954)
El tesoro de la muerte (1954)
Song of Dolores (1947)
הערות שוליים

↑  Raymundo Eli Rojas
| --- | --- |
בקרת זהויות :  BNE: XX860827  BnF: cb13818579r (data)  CANTIC: a1059159x  GND: 1020789344  ISNI: 0000 0000 5948 8259  LCCN: n94031289  MusicBrainz: 5bace4e8-2280-4d13-a198-94e13587e111  SNAC: w6gw1dz1  VIAF: 38601397   WorldCat (עם VIAF): 38601397 
קברה של לולה בלטראן
מאלסטרום (דיסני)

שלט הכניסה למתקן
מאלסטרום הוא מתקן אפל הממוקם בביתן נורווגיה שבתצוגת העולם בפארק השעשועים אפקוט באתר הנופש דיסניוורלד באורלנדו שבפלורידה.
המתקן, שנפתח עם פתיחת הביתן ב-5 ביולי 1988, כולל מסע בסירות דמויות ספינות ויקינגיות דרך סצנות מהמיתולוגיה הנורדית וסצנות המתארות נופים בנורווגיה של ימינו. סצנות אלה משמשים בבובות אודיו אנימטרוניקס רבות. המתקן קרוי על שם המערבולת המיתולוגית מאלסטרום.
ב-5 באוקטובר 2014, המתקן נסגר ובמקומו נפתח מתקן חדש ב-2016 המבוסס על הסרט "לשבור את הקרח".
תיאור המתקן

המבקרים במתקן נלקחים דרך סצנות היסטוריות ומיתולוגיות. הסירות עוברות דרך ביצה ודרך יער בו מצויים טרולים רבים, וכן דרך אזור קרחונים בו מצויים דובי קוטב. באחת הסצנות עוברות הסירות בראש מפל מים הנופל לעבר נהר הזורם לאגם המצוי במרכז פארק השעשועים, והמבקרים רואים לפניהם את חצר הביתן ואת האגם, אולם הסירה יורדת במורד מפל אחר לתוך המתקן, ועוברת דרך סימולציה של סערה בים הצפוני, לרגלי מגדל קידוח נפט. הנסיעה בסירות מסתיימת בסצנה המתארת נמל נורווגי, והמבקרים נלקחים לאולם קולנוע בו רואים סרט על נורווגיה כפי שהייתה בשנות ה-80 של המאה ה-20.
במקור היה המתקן אמור להיות מתקן אפל הכולל נסיעה בסירה אך ורק דרך סצנות של המיתולוגיה הנורדית - בעיקר סצנות של מתקפות טרולים. הממנים הנורווגים של הביתן דרשו שמתקן יציג אספקטים שונים של נורווגיה ובעיקר של נורווגיה המודרנית, ועל כן שונה המתקן ומספר סצנות המיתולוגיה הופחת לשתי סצנות בלבד.
נתוני המתקן

פתיחה: 5 ביולי 1988
סגירה: 5 באוקטובר 2014
סוג המתקן: מתקן זרם מים הכולל סירות בהם 4 ספסלים המכילים בין 8 ל-12 נוסעים לסירה.
מספר מבקרים: 1,920 מבקרים לשעה
אורך השהות במתקן:
נסיעה בסירות: 4:47
סרט: 5:00
במתקן מצוי "מיקי חבוי" - אחד מהויקיניגים לובש קסדה לה אוזני מיקי מאוס.
מאם טור

| --- | --- |

מאם טור, 2011
 מידע כללי
 גובה:  517 מטר
 מדינה:  הממלכה המאוחדת 
 מיקום:  דרבישייר, אנגליה
 רכס הרים:  קינדר סקאוט
 קואורדינטות:  53°20′57″N 1°48′38″W﻿ / ﻿53.34914°N 1.81069°W﻿ / 53.34914; -1.81069
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מאם טור(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מאם טור(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים מאם טור(למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים מאם טור
 
מאם טור (באנגלית: Mam Tor; "גבעת האם") היא פסגה מרכזית באזור הפסגות בדרבישייר, כ-30 קילומטרים דרום-מזרחית למרכז מנצ'סטר.
פסגת מאם טור מתנשאת לגובה של 517 מטרים מעל לפני הים כחלק מרכס קינדר סקאוט המתפרש צפונית לעמק הופ. מאפיין ראוי לציון של הגבעה הוא מפולת המתמשכת מזה כ-4,000 שנים בצד הדרום-מזרחי של מאם טור, מפולת המתרחשת בקצב של כ-0.25 מטרים לשנה. מפולת מתמשכת זאת נובעת מהמצאות שכבות פצלים באזורים שונים בגבעה והיא שהעניקה לה את שמה משום הגבעות הקטנות שנוצרו למרגלותיה בזכות המפולות התכופות.
מבצר הגבעה

בפסגת מאם טור מצוי מבצר גבעה מתקופת הברונזה ותקופת הברזל. המבצר כולל שני אתרי קבורה המתאורכים ל-1200 לפנה"ס, האחד על הפסגה והשני סמוך לו, כאשר בשלב מאוחר יותר הוקמו סביבם כמאה מבני מגורים עגולים. סביב היישוב הקדום הוקמה מערכת ביצורים שכללה תעלה וחומה, שטח היישוב בתוך החומה הוא כ-6.5 הקטאר או 65,000 מטר רבוע, כאשר מקצה לקצה אורך המתחם הוא כ-400 מטרים (מדרום-מערב לצפון-מזרח לאורך קו הרכס) והעומק הוא כ-150 מטרים.
מבצר הגבעה במאם טור כולל עדויות להתיישבות עד סביבות 400 לפנה"ס, מה שהופך אותו לאחד ממבצרי הגבעה הקדומים והמשמעותיים בבריטניה. שרידי המבנים העתיקים במקום מוגנים ושמורים כמונומנט רשום.
תמונות

מסלול העלייה לפסגה
סימון נקודת שיא הגובה
מבט לאורך הרכס מכיוון מערב
לואי פרנסואה, נסיך קונטי

| --- | --- |

 לידה:  13 באוגוסט 1717 פריז, ממלכת צרפת ממלכת צרפת 
 פטירה:  2 באוגוסט 1776 (בגיל 58) פריז, ממלכת צרפת ממלכת צרפת 
 מדינה:  צרפת 
 השכלה:  תיכון לואי הגדול 
 בת זוג:  לואיז דיאן ד'אורליאן
 
 פרסים והוקרה
 אבירי מסדר הרוח הקדושה  אביר במסדר סן-מישל 
 חתימה:   
 
לואי פרנסואה דה בורבון, נסיך קונטי (בצרפתית: Louis François de Bourbon-Conti; ‏13 באוגוסט 1717 – 2 באוגוסט 1776), היה אציל צרפתי, אשר החזיק בתואר נסיך קונטי, וכחבר בבית בורבון, הוא היה נסיך הדם.
ביוגרפיה

לואי פרנסואה נולד ב-13 באוגוסט 1717 בפריז, ללואי ארמנד השני, נסיך קונטי וללואיז אליזבת דה בורבון, בתם של לואי, נסיך קונדה ולואיז פרנסואז דה בורבון, דוכסית בורבון. בשנת 1727 מת אביו, שהיה אדם גס והתעלל רבות באמו, ולואי פרנסואה ירש את תאריו.
ב-1731 הוא התחתן עם לואיז דיאן ד'אורליאן, בת הזקונים של פיליפ השני, דוכס אורליאן (העוצר של צרפת במהלך ילדותו של לואי החמישה עשר, מלך צרפת) ופרנסואז מארי דה בורבון, בתם של לואי הארבעה עשר, מלך צרפת, ומאדאם דה מונטספאן.
הנישואים שלו אורגנו על ידי אמו, לואיז אליזבת דה בורבון, וחותנתו לעתיד פרנסואז מארי דה בורבון. עם זאת, אשתו מתה בלידת תינוק שנולד מת בשנת 1736, והוא נשאר לגור בשאטו דה ל'איל-אדם, ליד פריז.
ללואי פרנסואה הייתה קריירה צבאית, כאשר מלחמת הירושה האוסטרית פרצה בשנת 1741, הוא מלווה את דוכס בל-איסל לבוהמיה. שירותיו שם העניקו לו את הפיקוד על הצבא באיטליה, שם הוא ניצח בקרב וילפרנקה ובקרב קוני בשנת 1744.
ב-1745, הוא נשלח להילחם נגד האוסטרים בגרמניה. ב-1746, הוא הועבר להולנד, שם סכסוכים עם מוריס דה סאקס הובילו לפרישתו בשנת 1747 לשאטו דה ל'איל-אדם.
בשנת 1760, הוא קנה את הכרם הבורגונדי המפורסם, אשר באותו זמן נשא את שמו של לה רומאנה, במחיר גבוה. לאחר הרכישה, הוא הוסיף את שמו ליקב, אשר מאז כבר ידוע בתור רומאנה קונטי. היינות של היקב הזה הם מהיקרים ביותר בעולם.
מועמד לכס המלוכה הפולני

באותה שנה, סיעת אצילים פולנים הציע את קונטי לכס המלכות של פולין, שבו המלך אוגוסט השלישי היה צפוי למות בקרוב. קונטי הצליח לקבל את התמיכה האישית של לואי החמישה עשר, מלך צרפת למועמדותו. עם זאת, המדיניות של שרי המלך הייתה לכונן את בית וטין מסקסוניה על כס המלוכה בפולין, מאחר שכלתו של לואי החמישה עשר, מריה יוזפה, נסיכת סקסוניה, הייתה בתו של המלך החולה אוגוסט. כתוצאה מהסכסוך הזה, לואי החמישה עשר, החל בתקשורת חשאית עם שגריריו בבתי מלוכה זרים בעלי השפעה מסוימת, אשר עמדו בסתירה ישירה לתקשורת הרשמית שנשלחה לאותם השגרירים על ידי השרים. מערכת של שליחים ששימשו להעברת מסריו החשאיים של המלך, התפתחו מאוחר יותר לתוך רשת ריגול, המכונה סוד המלך.
למרות שנסיך קונטי לא ירש את כס המלוכה בפולין, המלכות, הוא נשאר איש אמונו של המלך עד 1755, כאשר ההשפעה שלו נהרסה על ידי התככים של פילגש המלך, מאדאם דה פומפדור. מערכת היחסים שלו עם לואי החמישה עשר התדרדרה כל כך, עד שכאשר פרצה מלחמת שבע השנים בשנת 1756, קונטי דחה את הפיקוד על צבא הריין. בשל כעסו, הוא החל להתנגד לשלטון המלכותי, דבר אשר גרם ללואי לכנות אותו כ"בן דודי, "הפרקליט".
בשנת 1771, קונטי הוביל את ההתנגדות לראש ממשלת צרפת, מופו. הוא נתמך על ידי הפרלמנט נגד הממשלה, ובמיוחד היה עוין לטורגו. בשל הרגשות האינטנסיביים שלו נגד הממשלה, הוא היה חשוד בסיוע למרד שהתקיים בדיז'ון ב-1775.
הוא הורחק מחצר המלוכה, בעקבות מעורבות עם פרונדיסטים בשיתוף עם הפרוטסטנטים וגם עם העניינים של הפרלמנט, והוא מונה לגרנד מאסטר של המסדר הריבוני הצבאי של מלטה, והתגורר בארמון הטמפל בהמארה.
קונטי המשיך לצבור אוסף אצום וחגיגי של אמנות, אשר שוכן בגלריה מיוחדת בגלריה, בעיקר כאלו שנאספו במהלך עשרים השנים האחרונות של חייו. זו פוזרה על ידי מכירה פומבית שנערכה בין אפריל ליוני 1777, מכירה אשר שמרה על השפעה על בשוק האמנות הפריזאי במשך העשור שלאחר מכן.
קונטי ירש טעם ספרותי מאביו, היה גנרל אמיץ ומיומן, ותלמיד חרוץ של ההיסטוריה הצבאית. פילגשו, הרוזנת בופלר, ניהלה סלון ספרותי בביתו בפריז, אשר משך הרבה סופרים. דרך המאהבת שלו, הוא הפך להיות פטרון של ז'אן-ז'אק רוסו.
ב-2 באוגוסט 1776 מת לואי פרנסואה בפריז, ובנו לואי פרנסואה ז'וזף, נסיך קונטי ירש את תאריו, והיה האחרון שנשא את התואר נסיך קונטי.
משפחתו

בשנת 1731 התחתן לואי פרנסואה עם לואיז דיאן ד'אורליאן, בתם של פיליפ השני, דוכס אורליאן ופרנסואז מארי דה בורבון, ממנה נולדו לו שני ילדים:
לואי פרנסואה ז'וזף, נסיך קונטי (1734–1814)
בן מת (1736)
הערות שוליים

↑  Wine Doctor: Côte de Nuits part 3, accessed on December 2, 2009
| --- | --- |
בקרת זהויות :  NLI: 987007451909605171  PLWABN: 9810534490605606  BnF: cb12456802h (data)  GND: 119249928  ISNI: 0000 0001 0797 1166  LCCN: n94048788  NTA: 137674104  RKD: 433133  SNAC: w6z46cwc  SUDOC: 03373044X  VcBA: 495/234863  VIAF: 12404213   WorldCat (עם VIAF): 12404213
כריסטוף ז'אלה

כריסטוף ז'אלה (בצרפתית: Christophe Jallet; נולד ב-31 באוקטובר 1983 בקוניאק שבצרפת) הוא כדורגלן עבר צרפתי ששיחק בעמדת המגן הימני בקבוצת אמיין מליגת העל הצרפתית. כמו כן ייצג גם את נבחרת צרפת.
קריירת מועדונים > תחילת הקריירה

ז'אלה גדל במחלקת הנוער של קוניאק, הקבוצה המקומית של עיר הולדתו. בשנת 1998, בהיותו בן 15, עבר למחלקת הנוער של שאמו ניור. עם הצטרפותו למועדון אמר מאמנו להוריו כי הוא אינו טוב מספיק, משפט שהוביל להשתפרותו של ז'אלה. הוא שיחק במועדון במשך שלוש עונות כקשר אחורי, וערך 98 הופעות ליגה (בליגת המשנה הצרפתית ובליגה הצרפתית השלישית) בהן הבקיע 12 שערים.
קריירת מועדונים > לוריין

לקראת עונת 2006/2007 עבר ז'אלה ללוריאן מליגת העל הצרפתית. הוא שיחק במועדון כמגן ימני, והיה לעדיפות השלישית של מאמנו. ב-5 באוגוסט 2006 ערך את הופעת הבכורה שלו במועדון, כשנכנס כמחליף בדקה ה-11 בניצחון הליגה 2–3 על פריז סן-ז'רמן. ב-19 באוגוסט הבקיע את שער הבכורה שלו במועדון, שער בדקה ה-72 בתיקו 1-1 נגד לאנס בליגה. לאחר שהרשים בביצועיו, הפך להיות המגן הימני הבכיר של הקבוצה. הוא שיחק במועדון במשך 3 עונות, בהן ערך 97 הופעות ליגה והבקיע שלושה שערים.
קריירת מועדונים > פריז סן-ז'רמן

ב-6 ביולי 2009 נודע כי ז'אלה הצטרף לפריז סן-ז'רמן, גם היא מליגת העל הצרפתית, ל-4 שנים. ב-15 באוגוסט ערך את הופעת הבכורה שלו במועדון, כשנכנס כמחליף למבלוט ארדינץ' בדקה ה-72 בניצחון 1–3 על לה מאן במסגרת המחזור השני בליגה. ב-22 באוגוסט הבקיע את שער הבכורה שלו במועדון, שער בדקה ה-84 בניצחון 2–3 על ואלנסיין במסגרת המחזור השלישי בליגה. במהלך עונתו הראשונה במועדון ביסס עצמו ז'אלה כשחקן קבוע בקבוצה. הוא סיים את העונה עם 35 הופעות ליגה, בהן הבקיע שלושה שערים ובישל 11.
במהלך עונת 2010/2011 שיחק ז'אלה לראשונה במסגרת אירופית - הליגה האירופית. הוא לקח חלק בשני משחקי פלייאוף ההעפלה נגד מכבי תל אביב, בו ניצחה פריז סן-ז'רמן בתוצאה 4–5 בסיכום שני המשחקים. מאז החל שלב הבתים של המפעל הוא ערך 9 הופעות במפעל, והבקיע שער יחיד, בניצחון 0–2 על קרפטי לבוב במסגרת שלב הבתים. ב-22 באפריל 2011 חידש ז'אלה את חוזהו במועדון. ב-1 במאי זכה ז'אלה בגביע הצרפתי יחד עם פריז סן-ז'רמן לאחר ניצחון 0–1 על מונקו בגמר. ב-10 במאי הורחק לראשונה בקריירה, לאחר שספג כרטיס אדום ישיר בדקה ה-20 בתיקו 2-2 נגד נאנסי במסגרת המחזור ה-35 בליגה. הוא ערך 35 הופעות ליגה בעונה זו, כולן בהרכב הפותח, והבקיע שער אחד.
בתחילת עונת 2011/2012 הוסב ז'אלה לעמדת הקשר על ידי מאמנו החדש קרלו אנצ'לוטי, ובהמשך העונה קיבל את סרט הקפטן. גם בעונה זו היווה ז'אלה שחקן מפתח בקבוצה, וערך 33 הופעות ליגה, בהן הבקיע שלושה שערים.
ב-18 בספטמבר 2012 ערך ז'אלה את הופעת הבכורה שלו בליגת האלופות, כששיחק 90 דקות בניצחון 1–4 על דינמו קייב במסגרת המחזור הראשון בשלב הבתים לעונת 2012/2013. הוא שיחק בתשעה מתוך עשרת משחקי הקבוצה במפעל, ביניהם שני משחקי רבע הגמר שבסופם הודחה פריז סן-ז'רמן על ידי ברצלונה. בעונה זו זכה ז'אלה לראשונה באליפות צרפת, כשהוא לוקח חלק ב-27 משחקי ליגה.
ב-3 באוגוסט 2013 זכה ז'אלה בגביע האלופות הצרפתי לאחר ניצחון 1–2 על ז'ירונדן דה בורדו. בחודש ינואר 2014 הושבת ז'אלה לחודשיים בשל פריצת דיסק. בעונה זו, בה זכתה פריז סן-ז'רמן באליפות צרפת ובגביע הליגה הצרפתית (טורניר בו שיחק בגמר נגד אולימפיק ליון בלבד), ערך ז'אלה 13 הופעות ליגה בלבד, והוסיף 3 הופעות בליגת האלופות.
קריירת מועדונים > אולימפיק ליון

ב-23 ביולי 2014 חתם ז'אלה באולימפיק ליון מליגת העל הצרפתית. ב-10 באוגוסט ערך את הופעת הבכורה שלו במועדון, כששיחק 90 דקות בניצחון 0–2 על סטאד רן במסגרת המחזור הראשון בליגה. ב-19 באפריל 2015 הבקיע את שער הבכורה שלו במועדון, שער בדקה ה-48 בתיקו 2-2 נגד סנט אטיין במסגרת המחזור ה-33 בליגה. בעונתו הראשונה במועדון היה שחקן הרכב בלתי מעורער, וערך 32 הופעות ליגה.
ב-16 בספטמבר 2015 הבקיע ז'אלה לראשונה בליגת האלופות, בתיקו 1-1 נגד גנט בשלב הבתים לעונת 2015/2016.
קריירת מועדונים > ניס

ב-18 ביולי 2017 חתם ז'אלה בניס. ב-11 באוגוסט ערך את הופעתו הבכורה בקבוצה בהפסד 1–2 לטרואה. בעונתו הראשונה ערך 15 הופעות ליגה. ב-25 בספטמבר 2018 הבקיע את שערו הראשון בהפסד 1–2 לנאנט.
קריירת מועדונים > אמיין

ב-29 ביולי 2019 חתם ז'אלה באמיין. ב-10 באוגוסט ערך את הופעתו הבכורה בהפסד 1–2 לקבוצתו הקודמת ניס. ב-13 בספטמבר הבקיע את שערו הראשון בתיקו 2-2 נגד אולימפיק ליון. בסיום עונת 2019/2020 הודיע על פרישה ממשחק.
קריירה בינלאומית

ב-15 באוגוסט 2012 ערך ז'אלה את הופעת הבכורה שלו בנבחרת צרפת בתיקו 0-0 נגד נבחרת אורוגוואי במשחק ידידות. ב-11 בספטמבר באותה שנה הבקיע את שער הבכורה שלו בנבחרת, שער בדקה ה-68 בניצחון 1–3 על נבחרת בלארוס במסגרת מוקדמות מונדיאל 2014. הוא זומן לסגל נבחרת צרפת לקראת יורו 2016.
תארים

אליפות צרפת (2): 2012/2013, 2013/2014
הגביע הצרפתי (1): 2009/2010
גביע הליגה הצרפתית (1): 2013/2014
גביע האלופות הצרפתי (1): 2013
קבוצת העונה בליגת העל הצרפתית (2): 2012/2013, 2014/2015
ישראל בנימין לבנר

| --- | --- |

 לידה:  אוגוסט 1862 טרודיליובובקה, אוקראינה 
 פטירה:  דצמבר 1916 (בגיל 54) 
 שפות היצירה:  עברית, רוסית 
 
ישראל בנימין לֶבנֶר (נכתב גם ליונר, ליוונר; בכתיב יידי: לעוונער; ברוסית: Израиль Беньямин Левнер; אב תרכ"ב, אוגוסט 1862, טרודיליובובקה, פלך יקטרינוסלב, רוסיה – כסלו תרע"ז, דצמבר 1916, לוגנסק, רוסיה) היה מחנך עברי, מחבר ספרי לימוד ומקראות, סופר ילדים ונוער, מתרגם, מעבד ועורך עיתוני ילדים, ורב מטעם בלוגנסק.
ביוגרפיה

ישראל בנימין בן ר' משה לבנר נולד בקיץ 1862 בטרודיליובובקה, מושבה יהודית בפלך יקטרינוסלב שבדרום רוסיה.
למד בישיבת זלטופול ומאוחר יותר למד לימודי חול וב-1881 הוסמך להוראה. נסע לסיביר והקים בית ספר עברי בטאקמאן[דרושה הבהרה]. החל משנת 1885 לימד ביקטרינוסלב.
החל לפרסם ב"המליץ" סדרות מאמרים שעסקו בענייני חינוך וכאלה שתיארו את ההווי היהודי של הקהילות שבהן ביקר בין השנים 1883–1885.
בשנת תרנ"ב פרסם בוורשה ספר לימוד בשם "רע הילדים", שמשך תשומת לב רבה, וזכה מיד לתפוצה גדולה בכמה מהדורות. מאז כתב, עיבד ותרגם בעיקר ספרות ילדים ונוער.
המו"ל בן-אביגדור מהוצאת תושיה זימן אותו להוצאת הספרים שלו, שם הוציא לאור סדרה של ספרוני סיפורים לילדים בשם "ביבליותיקה לילדים".
הספר שמשך תשומת לב רבה ביותר הוא כל אגדות ישראל, שבו סיפר וסידר לפי סדר כרונולוגי את אגדות חז"ל בלשון מקראית. הספר יצא במהדורות רבות ותורגם לשפות אחרות.
בשנים תרס"ה עד תרס"ו ערך את השבועון המצויר לילדים "החיים והטבע" שיצא ליד היומון "הזמן". בשבועון זה השתתפו מהבולטים שבמשוררים והמספרים העבריים באותם ימים.
עם הפסקת העיתון עזב את וילנה ועבר ללוגנסק שבאוקראינה, שם התמנה לרב מטעם הממשלה.
שם הוציא לאור וערך את עיתון הילדים "הפרחים" משנת 1907 (תרס"ח) ועד שחדל לצאת לאור ב-1914 (תרע"ד), בסמוך לפרוץ מלחמת העולם הראשונה. לעיתון "הפרחים" כתבו בין השאר פסח בן-עמרם, אברהם שוער, לוין קיפניס ואחרים.
כתביו > יצירות מקוריות

משפטי יי: שני ספורים לנערי בני ישראל, אודסה: סטרעמאָווסקי, תרנ"ה. (סיפורי ילדים) (ספרון)
ארץ הפלאות; ישועת יי, אודסה: דפוס מ"א בעלינסאָן ('עולם קטן'), תרנ"ו 1895. (סיפורי ילדים) (ספרון)
הברקת; אשר ועני: ספורים מקוריים מאת י"ב ליונר, ורשה: תושיה (דפוס האחים שולדבערג), תרנ"ז 1897. (סיפורי ילדים) (ספרון)
צחוק שפתים: ספור אגדה לילדים, ורשה: תושיה, תרס"ג. (סיפור לילדים)
פסת ניר: מספורי אחד הנודדים ברומיניה, קרקוב: יוסף פישער, תרס"ג. (סיפור לילדים) (ספרון)
גבה מעל גבה (משל); ב. המנדרין והבגדיחן (בדיחה), ורשה: תושיה, תרס"ג. (סיפורי ילדים) (ספרון)
בן-ציון: ספור מחי ילדי ישראל ברומניה, קרקוב: דפוס פושער, תרס"ג. (ספרון)
שיחת שני שברי זכוכית: ספור, ורשה: תושיה ('ביבליותיקה לנערים'), תרס"ד. (סיפור לילדים) (ספרון)
שבבים: ספור, ורשה: תושיה ('בכורים: ביבליותיקה לבני הנעורים'), תרס"ז. (סיפור לילדים) (ספרון)
גשר הניר: אגדה לפסח: מֻקדשת להרב יעקב ב"ר ישעיהו מזא"ה, לוגנסק: דפוס י’ זיטומירסקי, [תר"ע לערך]. (סיפור לילדים) (ספרון)
בר כוכבא: ספור היסטורי מימי הריסות ביתר, ורשה: ברקאי, תרפ"ג. (סיפור לילדים) (הדפסה נוספת: תל אביב: יזרעאל, תשי"א.)